10-moet-lees-stories: Vrydag, 9 November | Netwerk24
10-moet-lees-stories: Vrydag, 9 November
09 November 2018 18:03
Die naweek is uiteindelik hier! Voordat jy jou skoene uitskop - hier is 'n oorsig van die belangrikste nuusgebeure van die dag wat jy moet weet.
1. Minstens 9 vas vir ontvoering van Welkom-vrou
Die polisie het Vrydagoggend minstens nege mense in hegtenis geneem in verband met die ontvoering van Charmaine Botha (42) van Welkom in die Vrystaat.
Toanette Els buite die landdroshof in Modimolle. Foto: Isabel Venter
2. Aanklagte teen Toanette voorlopig teruggetrek
Al die aanklagte teen Toanette Els (23), een van die topvyf-deelnemers aan die werklikheidsreeks Boer soek ’n vrou, is voorlopig teruggetrek terwyl daar gewag word op ’n finale besluit deur die direkteur van openbare vervolging.
3. Iere geskok oor moord in Kaapstad
Mense in onderwyskringe in Ierland het hul skok uitgespreek nadat John Curran, ’n voormalige Ierse skoolhoof en welsynwerker, in sy woonstel in Kaapstad vermoor is.
4. Protea-kolwers verlep teen Aussies
’n Vyftigtal deur David Miller was nie genoeg om te vergoed vir die Protea-voorslagkolwers se treurige vertonings in die tweede eendagwedstryd teen Australië Vrydag in Adelaide nie.
5. Christo Wiese, Whitey Basson huldig Pep-stigter
Renier van Rooyen (86), stigter van die winkelgroep Pep Stores, is Maandag dood. Christo Wiese en Whitey Basson bring hulde aan hom.
6. Koningin: Meghan kry ‘nie als wat sy wil hê’
7. Dít is die groot fout wat DA gemaak het
Wat het verkeerd geloop in die DA en wat is dié party se vooruitsigte in die verkiesing ná die Patricia de Lille-sage? Willemien Brümmer het met kenners – en aunty Pat self – gepraat.
8. Kluis opgeblaas: Polisie weet nie wie 2 beseerdes is
Die polisie kon nog nie vasstel wie die man en vrou is wat dié week in die vroeë oggendure op Theunissen in die Vrystaat beseer is toe rowers ’n kluis met plofstof oopgeskiet het nie.
9. Stellenbosch-koor laat wêreld regop sit
Die Stellenbosch-universiteitskoor se weergawe van die Christina Aguilera-liedjie “Say Something” is ’n treffer op sosiale media, met meer as 3,8 miljoen mense wat reeds daarna op YouTube gekyk het.
10. Jong gesin sterf in Australiese Outback
Die polisie in Australië het Donderdag die lyk van ’n kind gekry ná ’n uitgebreide soektog op land en uit die lug, nadat ’n plaaslike inwoner van die Willowra-distrik Woensdag op die lyke van ’n gesin, wie se motor onklaar geraak het, afgekom het.